Breithiúnas na Cúirte Breithiúnais (an Chéad Dlísheomra) an 13 Samhain 2025 (iarraidh ar réamhrialú ó Curtea de Apel Bucureşti - an Rómáin) – Inteligo Media SA v Autoritatea Naţională de Supraveghere a Prelucrării Datelor cu Caracter Personal (ANSPDCP)
(Cás = "n" "Case"  IF
= "o" "Joined Cases" C-654/231, Inteligo Media)
(Tarchur chun réamhrialú – Sonraí pearsanta a phróiseáil agus príobháideachas a chosaint san earnáil cumarsáide leictreonaí – Treoir 2002/58/CE – Airteagal 13(1) agus (2) – Cumarsáid gan iarraidh – Coincheap na cumarsáide arna déanamh ‘chun críche margaíochta dírí’ – Sonraí teagmhála leictreonacha a fháil ‘i gcomhthéacs díol táirge nó seirbhíse’ – Clárú ar ardán ar líne lena dtugtar rochtain ar ábhar breise – Ríomhphost d’fhaisnéis laethúil a sheoladh – Rialachán (AE) 2016/679 – Airteagal 6 – Dleathacht na próiseála – Airteagal 95 – An gaol le Treoir 2002/58)
Teanga an cháis: an Rómáinis
An chúirt a rinne an tarchur
Curtea de Apel Bucureşti
Páirtithe sna príomhimeachtaí
Iarratasóir: Inteligo Media SA
Cosantóir: Autoritatea Naţională de Supraveghere a Prelucrării Datelor cu Caracter Personal (ANSPDCP)
An chuid oibríochtúil
Maidir le hAirteagal 13(1) agus (2) de Threoir 2002/58/CE ó Pharlaimint na hEorpa agus ón gComhairle an 12 Iúil 2002 maidir le sonraí pearsanta a phróiseáil agus maidir le príobháideachas a chosaint san earnáil cumarsáide leictreonaí (an Treoir maidir le príobháideachas agus cumarsáid leictreonach), arna leasú ag Treoir 2009/136/CE ó Pharlaimint na hEorpa agus an gComhairle an 25 Samhain 2009,
ní mór léiriú a dhéanamh mar seo a leanas:
faigheann foilsitheoir foilseacháin ar líne seoladh ríomhphoist úsáideora ‘i gcomhthéacs táirge nó seirbhís a dhíol’, de réir bhrí Airteagal 13(2), i gcás ina gcruthaíonn an t-úsáideoir sin cuntas saor in aisce ar a ardán ar líne lena dtugtar an ceart dó rochtain a fháil ar roinnt alt den fhoilseachán sin saor in aisce, nuachtlitir laethúil a fháil saor in aisce, trí ríomhphost, ina bhfuil achoimre ar nuálaíochtaí reachtacha a ndéileáiltear leo in ailt den fhoilseachán sin, lena n-áirítear hipearnaisc chuig na hailt sin agus an ceart chun rochtain a fháil, ar íocaíocht, ar ail bhreise agus anailísí ar an bhfoilseachán sin. Is ionann tarchur nuachtlitreach laethúla den sórt sin agus úsáid ríomhphost ‘chun críche margaíocht dhíreach’ le haghaidh ‘táirgí nó seirbhísí comhchosúla’, de réir bhrí na forála sin.
Maidir le hAirteagal 13(2) de Threoir 2002/58, arna leasú ag Treoir 2009/136, arna léamh i gcomhar le hAirteagal 95 de Rialachán (AE) 2016/679 ó Pharlaimint na hEorpa agus ón gComhairle an 27 Aibreán 2016 maidir le daoine nádúrtha a chosaint i ndáil le sonraí pearsanta a phróiseáil agus maidir le saorghluaiseacht sonraí den sórt sin, agus lena n-aisghairtear Treoir 95/46/CE (an Rialachán Ginearálta maidir le Cosaint Sonraí),
ní mór léiriú a dhéanamh mar seo a leanas:
níl forálacha coinníollacha i leith dhleathacht na próiseála dá bhforáiltear in Airteagal 6(1) den Rialachán sin infheidhme i gcás ina n-úsáideann an rialaitheoir seoladh ríomhphoist úsáideora chun cumarsáid gan iarraidh a sheoladh chuige, i gcomhréir le hAirteagal 13(2).
Tá an tríú ceist a tharchuir an Curtea de Apel București (an Chúirt Achomhairc, Búcairist, an Rómáin) do-ghlactha.
____________
1 IO C, C/2024/1390.